今日約左幾個朋友去旺角搵野食，諗起中學時期成日去食既台灣野，西門町。好！就去呢間。我地三個女仔叫左一碗紅燒牛肉麵，一碗香辣牛筋麵，另外叫左幾個小食。講下個麵先，湯底都幾香，不過個麵就麻麻，唔係好彈牙，有少少硬！    小食我地叫左台式豆腐，怪味雞同椒鹽花枝丸。個怪味雞真係不得了，好好食，d醬酸酸辣辣，正呀！！！ 值得推薦，幾乎每次去都會叫。    豆腐同花支丸就還ok 啦！總括都幾好食。下次想食平野都會去呢家！ 